Den perfekte lejlighed til en ferie med mindre børn i København - intet mindre.
Der var alt hvad vi skulle bruge til vores børn på hhv. 2 og 4 år: børnesenge, børnestol, kæmpe balje til badetid, klapvogn, børneservice og ikke mindst en masse legetøj.
Lejligheden var enormt ren og pæn - ingen finger at sætte på noget overhovedet.
Jonas og Simone har lige fra vi bookede været enormt søde og imødekommende til at hjælpe og svare på vores spørgsmål.
Da vi ankom til lejligheden var der en hilsen - med anbefalinger til gode legepladsen og god kaffe - samt lidt lækkerier til både børn og voksne.
Lejligheden ligger meget tæt på en metrostation, og det er derfor super nemt at komme rundt i København. Der er flere indkøbsmuligheder lige rundt om hjørnet/nede på gaden.
Gården er også rigtig fin - denne brugte vi dog ikke - men ren, velholdt og meget stille og rolig.
Jeg vil anbefale denne lejlighed til alle, der ønsker at holder ferie i København - både med og uden børn. Den er helt perfekt, og vi vil meget gerne komme tilbage.
Tusind tak fordi vi måtte være I jeres dejlige hjem.